Jacquelyn Jablonski

Jacquelyn Jablonski (New Jersey, AEB, 1993ko apirilaren 4a) jatorri poloniarreko modelo estatubatuarra da.

 Bizitza 
Jablonski New Jersey estatuko Monmouth konderrian, Fair Haven-en hazi zen eta 2008an graduatu zen bigarren hezkuntzan. Urte horretan bertan, Jablonskik lan egiten zuen kafetegi batean aurkitu zuen talentu-biltzaile batek. Amak New Yorkeko agentzietara eraman zuen, eta Ford Modelsek kontratu bat eskaini zion berehala, hamabost urte baino ez zituela. 

 Modelo ibilbidea 
2007ko irailean, Jablonskik New Yorken desfilatu zuen lehen aldiz, Brian Reyesen ekitaldi batean. Handik gutxira Ford Supermodel of the World lehiaketan parte hartu zuen eta bigarren bukatu zuen.

Jablonskik bi denboraldi egin zituen moda mundutik kanpo 2009an bere ikasketak jarraitzeko, eta hala ere, Emanuel Ungarorentzat ibiltzea onartu zuen 2009ko urtarrilean. 2010eko udaberri/uda denboraldian, 58 ekitalditan desfilatu zuen eta horrek modaren munduan goiko postuetan kokatu zuen. Hurrengo denboraldian gehien kontratatu zen modeloa izan zen, guztira 31 ekitalditan desfilatuta. Victoria's Secret lentzeria markako Shiatzy Chen, Prada, Balenciaga, Yves Saint Laurent, Valentino, Chanel eta Victoria's Secret Fashion Show 2010, 2011, 2012, 2013, 2014 eta 2015ean parte hartu izana ziurtata dago.

2009an, Jablonskik bere lehen kanpaina handia egin zuen Calvin Kleinekin. Jablonski beti egon zen Tommy Hilfiger-en kanpainetan. Beste kanpaina batzuetan  agertu da, hala nola, Givenchy, Hermès, Pucci, J Crew, Max Mara, H&M, Emporio Armani, GAP, Dolce & Gabbana, Sportmax, Céline, Hogan, Burberry, Carolina Herrera, Yves Saint Laurent eta Stefanelentzat.

Katalogoei dagokienez, Vogue aldizkariaren azalean agertu da Latinoamerika, Turkia, Alemania, Ameriketako Estatu Batuak, Errusia, Japonia, Italia eta Frantzia; baita Harper's Bazaar espainiarrean, Numéro, i-D, V, Another Magazine, Pop Magazine, Dazed & Confused,  W, Prada, Alexander Wang, Hogan, Jason Bru, Fendi, J. Crew, Tommy Hilfiger eta John Galliano.

2012an, 31. postuan zegoen Models.com zerrendan.

Victoria's Secret Fashion Show 2012 estreinatu aurreko gauean, Jablonski eta Behati Prinsloo eta Jasmine Tookes modeloak gonbidatu gisa agertu ziren Hawaii Five-0 telesailaren "Ha'awe Make Loa" atalean.

Jacquelyn Jablonski ez dago erlazionatuta abizen bera duen Constance Jablonski modeloarekin.

 Erreferentziak 

 Kanpo estekak 

Kategoria:Newjerseyarrak
Kategoria:Ameriketako Estatu Batuetako modeloak
Kategoria:Emakume modeloak
Kategoria:Poloniar estatubatuarrak